«Yuventus» hujumchisi Krishtianu Ronaldu faoliyatini yakunlaganidan so‘ng, nima bilan shug‘ullanmoqchi ekani haqidagi savolga javob berdi. «Oltin to‘p»ning 5 karra sohibi bo‘lmish 34 yoshli portugaliyalik ayni vaqtda faoliyatini yakunlash haqida o‘ylamayapti va «Yuventus» tarkibida ko‘plab sovrinlarni yutib olmoqchi. Ammo kelajakda murabbiy bo‘lish niyati borligini yashirmadi. «Kelajakda murabbiy bo‘lamanmi? Faoliyatimni shu tarzda davom ettirishni to‘liq qo‘llab-quvvatlayman», - deb Ronaldu so‘zlarini keltirmoqda AS. Bu mavsumda futbolchi «Yuventus» tarkibida barcha musobaqalarda 40ta o‘yinda maydonga tushib, 27ta gol urgan va 13ta golga hammualliflik qilgan.